Narodna skupština
20150220

Samo jedna molba. Kada dođe do ovog amandmana, treba da se uradi pravno-tehnička redakcija, jer amandman kaže „gasne uređaje“, a zakon poznaje „gasne sprejeve“. Treba da piše „gasni sprejevi“ da bi bilo potpuno jasno o čemu se radi. Razumem vašu brigu gospođo Obradović. Moja dilema je od prvog trenutka bila upravo to. Prevladala je u meni upravo mogućnost da spasimo neki život. Mislim da su svi narodni poslanici imali tu dilemu. Kao otac maloletne trogodišnje devojčice, razumem da će se to dete jednog dana samo vraćati iz škole, pa čak i ako se koristi za napad od nekog psa lutalice. Bolje da to dete ima neki sprej, nego da se vrati kući izujedano ili, ne daj bože, nešto više. To je jedino što je prevladalo u meni, ali ostaje zadatak MUP-a da veoma detaljno prati upotrebu i zloupotrebu svega ovoga. Ja ću prvi pred vas doći ako budem pogrešio, ako se ovo pokaže kao greška sa molbom da ispravimo ovaj deo zakona i neće mi biti teško da to uradim.